Lampėdžių tiltas

Lampėdžių tiltas, arba Česlovo Radzinausko tiltas – magistralės  ir tarptautinio greitkelio Via Baltica tiltas per Nemuną Kaune, jungiantis Lampėdžius ir Marvelę.

 Istorija 
Tiltas pradėtas statyti 1980 m. Pirmoji jo dalis atidaryta 1995 m., antroji – 1997 m. Objekto statyba patikėta bendrai Lietuvos ir Latvijos įmonei „Viaduks“ pagal projektą, paruoštą Leningrado tiltų tyrinėjimo ir projektavimo institute „Lengiprotransmost“ (aut. Vitalijus Kisliakovas). Tiltą iškilmingai atidarė LR Prezidentas Algirdas Brazauskas. 1998 m. pavadintas ilgamečio Kelių statybos tresto valdytojo inžinieriaus Česlovo Radzinausko vardu.http://www.litlex.lt/scripts/sarasas2.dll?Tekstas=1&Id=30317 2008 m. kairiajame Nemuno krante užbaigtas transporto mazgas, sujungęs tiltą su Marvelės gatve Marvelės transporto mazgo atidarymas// Kauno diena, 2008 m. lapkričio 4 d. 

 Techniniai duomenys 

Tilto ilgis – 446 m, 6 angų (42,0+63,0+3x84,0+63,0). Sunaudota 6,1 tūkst. t metalo, 19,5 tūkst. m³ gelžbetonio.

 Tilto remontas 
miniatiūra|left|250px|Lenta su tilto pavadinimu
Vos 14 metų (nuo 1995 m.) po atidarymo prastovėjęs tiltas (jo rytinė pusė) pareikalavo milijoninių investicijų, nes greitai susidėvėjo dėl panaudotos netinkamos statybos technologijos ir neskaidrios darbų vykdymo eigos.Nuo Č.Radzinausko tilto byra betonas // Kauno diena, 2009 m. kovo 26 d.   2010 m. lapkričio mėn. – 2011 m. spalio mėn. vykdytas rytų pusės tilto, kuriuo automobiliai važiuoja link magistralės , remontas. Jo metu sutvarkyti šalitilčio blokai, turėklai, važiuojamoji dalis.Pradėtas Č.Radzinausko tilto remontas // Kauno diena, 2010 m. lapkričio 4 d.  Kapitalinio remonto metu pakeista viršutinė tilto dalis, tiltas nudažytas. Darbai užtruko beveik metus, nes prasidėjo vėlai rudenį, o žiemą jie buvo pristabdyti. Darbų kaina – 7,5 mln. litų.Po remonto atidarytas Č.Radzinausko tiltas // Kauno diena, 2011 m. spalio 13 d.   Artimiausią sezoną planuojama tvarkyti antrąjį, vakarų pusės tiltą, kuriame bus atlikti analogiški darbai.Č.Radzinausko tilto antros dalies remontas prasidės šį pavasarį // Kauno diena, 2012 m. kovo 13 d. 

 Šaltiniai 

 Nuorodos 

 Česlovo Radzinausko tilto statyba

Kategorija:Kauno tiltai
Kategorija:Tiltai per Nemuną